**ROMÂNIA (nu produce efecte juridice)\*
JUDEȚUL MUREȘ
CONSILIUL LOCAL AL MUNCIPIULUI TÂRGU MUREȘ**

**DIRECȚIA DE ASISTENȚĂ SOCIALĂ TÂRGU MUREȘ**

**Nr. 18843/2412DAS/23.03.2022**

 **Inițiator**

 **PRIMAR,**

 **Soós Zoltán**

**REFERAT DE APROBARE**

**privind aprobarea componenței *Comisiei de evaluare, selecționare și jurizare* în vederea selecționării și atribuirii de contracte de finanțare nerambursabilă pentru finanțarea nerambursabilă din bugetul local al Municipiului Târgu Mureș prin Direcția de Asistență Socială Târgu Mureș, a organizațiilor neguvernamentale care își propun să sprijine inițiative și acțiuni în domeniul asistenței sociale „Coeziune socială în comunitate”, pentru anul 2022 și aprobarea Regulamentului de Organizare și Funcționare al comisiei**

Având în vederePlanului de acțiune privind serviciile sociale administrate și finanțate din bugetul Consiliului Local Târgu Mureș pentru anul 2022, care prevede Programul anual de competiție de proiecte în domeniul social din fonduri publice, intitulat *”Coeziune socială în comunitate”* propunem prin proiectul de hotărâre alăturat componența comisiei de evaluare, selecționare și jurizare.

Regimul finanțărilor nerambursabile din fonduri publice alocate pentru activități nonprofit de interes general, potrivit prevederilor Legii nr. 350/2005, are ca scop atribuirea contractelor de finanțare nerambursabilă din fonduri publice în urma aplicării procedurii selecției publice de proiecte. Proiectele vor cuprinde informații despre scopul, obiectivele specifice, activitățile, costurile asociate și rezultatele urmărite, evaluabile pe baza unor indicatori preciși, a căror alegere este justificată.

 Evaluarea în sistem competitiv a proiectelor se va face în conformitate cu criteriile generale de evaluare, precum și cu criteriile specifice de evaluare. Orice persoană fizică sau persoană juridică fără scop patrimonial care desfășoară activități nonprofit menite să sprijine realizarea unor obiective de interes public local în domeniul asistenței sociale are dreptul de a participa la procedura pentru atribuirea contractului de finanțare nerambursabilă. Atribuirea de contracte de finanțare nerambursabilă se va face în limita fondurilor publice alocate programelor aprobate anual în bugetul local.

 **Director Executiv,**

**Andreia Moraru**

**ROMÂNIA Proiect**

**JUDEȚUL MUREȘ (nu produce efecte juridice)\***

**CONSILIUL LOCAL MUNICIPAL**

**TÂRGU MUREȘ**

  **Inițiator**

 **PRIMAR,**

 **Soós Zoltán**

 **HOTĂRÂREA nr.\_\_\_\_**

**din \_\_\_\_\_\_\_\_\_\_\_2022**

**privind aprobarea componenței *Comisiei de evaluare, selecționare și jurizare* în vederea selecționării și atribuirii de contracte de finanțare nerambursabilă** **pentru finanțarea nerambursabilă din bugetul local al Municipiului Târgu Mureș prin Direcția de Asistență Socială Târgu Mureș, a organizațiilor neguvernamentale care își propun să sprijine inițiative și acțiuni în domeniul asistenței sociale „Coeziune socială în comunitate”, pentru anul 2022 și aprobarea Regulamentului de Organizare și Funcționare al comisiei**

***Consiliul Local al Municipiului Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. 18843/2412DAS/23.03.2022inițiat de Primar prin Direcția de Asistență Socială Târgu Mureș privind aprobarea componenței comisiei de evaluare, selecționare și jurizare în vederea selecționării și atribuirii de contracte de finanțare nerambursabilă pentru finanțarea nerambursabilă din bugetul local al Municipiului Târgu Mureș prin Direcția de Asistență Socială Târgu Mureș, a organizațiilor neguvernamentale care își propun să sprijine inițiative și acțiuni în domeniul asistenței sociale „Coeziune socială în comunitate”, pentru anul 2022 și aprobarea Regulamentului de Organizare și Funcționare al comisiei;
2. Raportul Comisiilor de specialitate din cadrul Consiliului local municipal Târgu Mureş;

 **În conformitate cu prevederile:**

* Legea nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare;
* HCL nr. 43/09.02.2022 privind aprobarea bugetului Unității Administrativ Teritoriale-Municipiul Târgu Mureş pe anul 2022;
* Art. 7 din Legea nr. 52/2003 privind transparenţa decizională în administraţia publică, republicată, cu modificările și completările ulterioare;
* art. 129 alin. (1), alin. (2) lit. „d” și alin. 7 lit. „b”, art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ,

**HOTĂRĂȘTE**:

**Art. 1** Se aprobă componența *Comisiei de evaluare, selecționare și jurizare* în vederea selecționării și atribuirii de contracte de finanțare nerambursabilă pentru finanțarea nerambursabilă din bugetul local al Municipiului Târgu Mureș prin Direcția de Asistență Socială Târgu Mureș, a organizațiilor neguvernamentale care își propun să sprijine inițiative și acțiuni în domeniul asistenței sociale „Coeziune socială în comunitate”, pentru anul 2022, după cum urmează:

1. Consilier local ................... ,

2. Consilier local ...................,

3. Reprezentant ONG ,

4. Reprezentant ONG,

5. Andreia Moraru, Director executiv Direcția de Asistență Socială Târgu Mureș;

6. Cseresznyés Ibolya, Inspector superior Direcția de Asistență Socială Târgu Mureș;

7. Szabadi Ernő Loránd, Inspector asistent Direcția de Asistență Socială Târgu Mureș;

Secretar: Kristóf Emese, Inspector superior Direcția de Asistență Socială Târgu Mureș

**Art. 2** Se aprobă componența Comisiei de soluționare a contestațiilor asupra modului de respectare a procedurii privind selecția propunerilor de finanțare depuse în baza Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, după cum urmează:

1. Consilier local ...................

2. Consilier local ...................

3. Reprezentant ONG,

4. Reprezentant ONG,

5. Todoran Carmen Corina, Director executiv adjunct, Direcția de Asistență Socială Târgu Mureș

6. Crina Cotruș, Șef serviciu, Direcția de Asistență Socială Târgu Mureș

7. Szőcs Zsuzsanna – Anna, Șef serviciu Direcția de Asistență Socială Târgu Mureș

Secretar: Kristóf Emese, Inspector superior Direcția de Asistență Socială Târgu Mureș

**Art. 3** Se aprobă Regulamentul de Organizare și Funcționare al Comisiei de evaluare, selecționare și jurizare a organizațiilor neguvernamentale care au solicitat finanțări nerambursabile din fonduri publice alocate pentru activități nonprofit de interes general în baza Legii nr. 350/2005 cu completările și modificările ulterioare, prevăzut în anexa nr. 1, care face parte integrantă din prezenta hotărâre.

**Art. 4** Cu aducerea la îndeplinire a prevederilor prezentei hotărâri se încredințează Direcția de Asistență Socială Târgu Mureș precum și membrii Comisiei de evaluare, selecționare și jurizare.

**Art. 5** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6** Prezenta hotărâre se comunică:

* Direcției de Asistență Socială Târgu Mureș.
* Membrilor Comisiei.

**Viză de legalitate**

 **Secretarul General al Municipiului Târgu Mureș,**

**Bâta Anca Voichița**